open-index/open-wikipedia-markdown huggingface dataset:
פרס איגוד מבקרי הקולנוע האמריקאי לשחקן הטוב ביותר

**פרס איגוד מבקרי הקולנוע האמריקאי לשחקן הטוב ביותר** הוא פרס שניתן בטקס פרסי איגוד מבקרי הקולנוע האמריקאי. הפרס מוענק על ידי איגוד מבקרי הקולנוע האמריקאי והוענקו לראשונה בשנת 1995. לא הוכרזו מועמדים רשמיים עד שנת 2001. השחקנים ראסל קרואו ודניאל דיי-לואיס מחזיקים בשיא הזכיות בקטגוריה זו עם שלושה ניצחונות כל אחד, אחריהם ג'ק ניקולסון ושון פן עם שני ניצחונות כל אחד.

## זוכים ומועמדים

## שיאני זכיות ומועמדויות

## ראו גם
* פרס אוסקר לשחקן הטוב ביותר
* פרס באפט"א לשחקן הטוב ביותר בתפקיד ראשי
* פרס גלובוס הזהב לשחקן הטוב ביותר - סרט דרמה
* פרס גלובוס הזהב לשחקן הטוב ביותר - סרט קומדיה או מוזיקלי

## קישורים חיצוניים
* 

## הערות שוליים

*
קטגוריה:פרסי איגוד מבקרי הקולנוע האמריקאי
איגוד מבקרי הקולנוע האמריקאי, שחקן
ובסטרופריון

**ובסטרפריון** (שם מדעי: *Websteroprion*; מילולית: "המסור של ובסטר") היא סוג נכחד של תולעת רב-זיפית שהתקיימה במשך סוף הדבון של אמריקה הצפונית שלפני 400 עד 393 מיליון שנה מזמננו.

סוג התולעת תואר בידי החוקר "מאט א. אריקסון" (Mats E. Eriksson) ב-2017 והוא כולל מין יחיד - *Websteroprion armstrongi*. התולעת קרויה על שם המוזיקאי אלכס ובסטר , הסולן של להקת המטאל קניבל קורפס. שם המין קרוי על שם המגלה, דרק ק. ארמסטרונג.

המאובנים של תולעת זו התגלו בתצורות קוונטאבוהגן  שבצפון אונטריו, קנדה והם הכילו שרידי לסתות גדולות ממדים של מספר פרטים, אשר דומות לאלה של רב-זיפיות מהסדרה Eunicida.

אורכם של לסתות התולעת הגיעו לאורך של 1.32 ס"מ, הגדולות ביותר של רב-זיפית פרהיסטורית. בהתייחס לגודל הלסתות התולעת יכלה להגיע לאורך של 1–2 מטרים ולפי מספר הערכות הגיעו עד לאורך 8.3 מטרים, אם כי הגודל המדויק אינו ידוע, בהתבסס על ריקבון של הרקמות הרכות. המאובנים אינם מסגירים האם היו של בוגרים או של לרוות.

החוקרים לא משוכנעים האם התולעת דמתה יותר לבני המשפחה Eunicidae הקרניבוריות בעלות לסתות מחוזקות ומהודקות יחד או למשפחה Onuphidae, לה לסתות חלשות יותר שאינן מחוברות לחלוטין, והן נוטות להיות אוכלי נבלות ולא רק ציידות. עם זאת לשני המשפחות יש לסתות מפוצלות, מה שמחזק אולי קשר אבולוציוני בין שניהם.

ככל הנראה תולעת זו הייתה דומה לתולעת הטורפת בוביט וכמותה תלשה עם הלסתות החזקות טרף קטן, אצות וחומרים רכים נוספים. עם זאת התזונה המדויקת אינה ידועה ללא שרידי תוכן מהמעיים שנרקבו ללא התאבנות.

## קישורים חיצוניים

## הערות שוליים

קטגוריה:רב-זיפיות
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-2017
פריארקטורוס

**פריארקטורוס** (שם מדעי: *Praearcturus*) הוא סוג של עקרב נכחד שחי בתקופת הדבון בבריטניה והוא תואר ב-1871 בידי החוקר הנרי וודוורד . הסוג מכיל מין בודד - **Praearcturus gigas** והוא יחיד במשפחה **Praearcturidae**.

## תיאור
המאובנים שלו התגלו בהרפורדשייר שבאנגליה ואלה הגיעו לאורך של 1 מטר, מה שהופך אותו לגדול שבין העקרבים מעולם, דומה מאוד לברונטוסקורפיו, הגיגאנוטוסקרופיו והפולומונוסקורפיאוס מאותה תקופה ואזור. מבנה השריון שלו היה עבה מעט, אולי מזכיר את העב-ידיים הקיימים והיה בעל צבתות עבות שהתאימו לתפיסת טרף.

לא ברור אם היה זה יצור מיימי לחלוטין, אמפיבי או יבשתי אך כנראה שהוא התקיים באקלים הלח של הדבון וניזון מטרף של דגים קדומים, חסילונים, חרקים או מרבי-רגל קדומים.

## קישורים חיצוניים

## הערות שוליים

קטגוריה:בעלי חיים שתוארו ב-1871
קטגוריה:טקסונים שתוארו בידי ארתור סמית' וודוורד
קטגוריה:בעלי חיים שחיו בדבון באירופה
קטגוריה:עכבישניים מהפלאוזואיקון
קטגוריה:עקרבים פרהיסטוריים
קטגוריה:מאובני טקסונים שתוארו ב-1871
פרס איגוד מבקרי הקולנוע האמריקאי לבמאי הטוב ביותר

**פרס איגוד מבקרי הקולנוע האמריקאי לבמאי הטוב ביותר** הוא אחד מהפרסים הניתנים לבמאי קולנוע הפועלים בתעשיית הקולנוע על ידי איגוד המבקרים בטקס פרסי איגוד מבקרי הקולנוע האמריקאי. הפרס הוענק לראשונה למל גיבסון על "לב אמיץ" בשנת 1995. עד שנת 2000 הוצג רק הזוכה, מאז שנת 2001, קבוצה של מועמדים מוכרזת מדי שנה.

רק ארבעה במאים קיבלו את הפרס יותר מפעם אחת, אלפונסו קוארון, סם מנדס, מרטין סקורסזה וסטיבן ספילברג, עם שתי זכיות כל אחד. ספילברג גם מחזיק בשיא המועמדויות בקטגוריה עם תשעה. קתרין ביגלו, קלואי ז'או וג'יין קמפיון הן הנשים היחידות שזכו בפרס.

## זוכים ומועמדים

## שיאני זכיות ומועמדויות

## ראו גם
* פרס באפט"א לבמאי הטוב ביותר
* פרס אוסקר לבימוי הטוב ביותר
* פרס גלובוס הזהב לבימוי הטוב ביותר

## קישורים חיצוניים
* 

## הערות שוליים

*
קטגוריה:פרסי איגוד מבקרי הקולנוע האמריקאי
איגוד מבקרי הקולנוע האמריקאי
גוליבר מיקי

**גוליבר מיקי** (באנגלית: **Gulliver Mickey**) הוא סרט הנפשה קצר אמריקאי משנת 1934 שהופק על ידי וולט דיסני הפקות והופץ על ידי יונייטד ארטיסטס. זהו הסרט ה-66 בסדרת סרטי "מיקי מאוס" והרביעי שיצא באותה שנה. עלילת הסרט זהה לשל "עולם הענקים", אשר בשניהם מיקי מאוס מספר לאחייניו מאורעות שקרו לו על סמך ספרים שקרא קודם.

## עלילה
מיקי מאוס נראה לראשונה קורא את "מסעי גוליבר", רומן משנת 1726 מאת ג'ונתן סוויפט, בזמן שאחייניו העכברונים מעמידים פנים שהם מלחים. לאחר מכן הוא מצטרף למשחק שלהם בכך שהוא מסתתר מתחת לשטיח, מעמיד פנים שהוא לוויתן. לאחר שאחד מהם תוקע מזלג במיקי, מה שגרם ל"ספינה" שלהם להתמוטט, הילדים מתחילים לבכות. מיקי מצליח להרגיע אותם על ידי כך שהוא מספר להם את מאורעות ליליפוט מתוך "מסעי גוליבר", מעמיד פנים שזה אירוע אמיתי שקרה לו על ידי גילום דמותו של גוליבר. הסיפור מסתיים בכך שמיקי מציל את העיירה מעכביש ענקי (בעל פנים של פיט). עם זאת, לאחר שסיפר את הסיפור, אחד הילדים משלשל עכביש מזויף המחובר לחכה מול מיקי, מה שמפחיד אותו מאוד.

## דמויות ומדבבים
* מיקי מאוס – וולט דיסני
* אחיינים – מרסלייט גארנר
* פלוטו – פינטו קולביג
* עכביש ענקי – בילי שיטס

## מורשת
סרט קצר זה עובד מאוחר יותר כחלק מעולם נהר חסר-הזמן במשחק הווידאו "Kingdom Hearts II" כמשימה שבה סורה, דונלד דאק וגופי מגנים על העיירה מפני אויבים.

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:מיקי מאוס
קטגוריה:סרטים מבוססי מסעות גוליבר
ריקרדו סלינס פלייגו

**ריקרדו בנחמין סלינס פלייגו** (בספרדית: **Ricardo Benjamín Salinas Pliego**; נולד ב-19 באוקטובר
1955) הוא איש עסקים ומיליארדר מקסיקני, הוא האדם השלישי בעושרו במקסיקו אחרי גרמן לארה וקרלוס סלים.

הוא נולד ב-1955 במקסיקו סיטי להוגו סלינס פרייס ואסתר פליגו דה סלינס ולמד במכון מונטריי לטכנולוגיה והשכלה גבוהה ובאוניברסיטת טולן בלואיזיאנה, ארצות הברית. ב-1987 הוא תפס את המושכות של "קבוצת אלקטרה", וירש את אביו. במהלך כהונתו הקים את "טלוויזיה אצטקית" ב-1993, "קבוצת סלינס" ב-2001, "בנק אצטקה" ב-2002, "Italika" ב-2005 ו-"טוטאלפליי" ב-2010.

הונו מוערך ב-13.6 מיליארד דולר אמריקאי (נכון לפברואר 2021).

## עסקיו
ריקרדו סלינס פלייגו הוא הבעלים של:
* **חנויות [[קבוצת אלקטרה|אלקטרה]]** (Elektra) הן רשת החנויות הגדולה ביותר במקסיקו, עם נוכחות גם בארצות הברית, גואטמלה, הונדורס, פנמה, אל סלוודור וכמה מדינות נוספות בדרום אמריקה.
* **בנק אצטקה** (Banco Azteca) הוא גוף בנקאי ופיננסי שנוסד בשנת 2002; סניפיו ממוקמים בתוך חנויות אלקטרה.
* **[[טלוויזיה אצטקית]]** (TV Azteca) היא חברת המדיה השנייה בגודלה במקסיקו, אחרי Grupo Televisa. היא נוסדה ב-1993 לאחר רכישת Imevisión מהממשלה.
* **Italika** היא חברה שמתמקדת בייצור ומכירה של אופנועים ממקור סיני ודרום קוריאני. המפעל שלה ממוקם בטולוקה, מדינת מקסיקו ויש לה נקודות מכירה במקסיקו, גואטמלה, הונדורס, פנמה ופרו.
* **טוטאלפליי** (Totalplay) היא ספקית של טלוויזיה בתשלום, אינטרנט וטלפוניה קבועה הפועלת במקסיקו והיא הספקית החמישית בגודלה אחרי **דיש מקסיקו**, **מגהכבל**, **סקיי מקסיקו** ו-**איזי טלקום**.

## ראו גם
* קרלוס סלים

## קישורים חיצוניים

* 

* ריקרדו בנג'מין סלינס פליגו ביוגרפיה מאת קבוצת סלינס, בפורמט PDF.

## הערות שוליים

קטגוריה:אנשי עסקים
קטגוריה:מקסיקנים
קטגוריה:מיליארדרים מאמריקה הלטינית
קטגוריה:ילידי 1955
מצוד (מיני-סדרה)

**מצוד** (באנגלית: **Manhunt**) היא מיני-סדרת מותחן קונספירציה היסטורי אמריקאית שנוצרה על ידי מוניקה בלצקי, העוקבת אחר חיפושיו של אדווין סטנטון אחר ג'ון וילקס בות' לאחר ההתנקשות באברהם לינקולן ומבוססת את ספרו של ג'יימס ל. סוונסון, "Manhunt: The 12-day Chase for Lincoln's Killer".

המיני-סדרה הופצה בשירות הזרמת המדיה "אפל TV פלוס" החל מ-15 במרץ 2024 עד 19 באפריל של אותה שנה. 

## תקציר העלילה
לאחר ההתנקשות באברהם לינקולן, מזכיר המלחמה וחברו הקרוב, אדווין סטנטון מתחיל במצוד אחר רוצחו, ג'ון וילקס בות'.

## צוות השחקנים
* טוביאס מנזיס – **[[אדווין סטנטון]]**
* אנתוני בויל – **[[ג'ון ווילקס בות']]**
* לובי סימון – **מרי סימס**
* מאט וולש – **סמואל מוד**
* ברנדון פלין – **אדווין סטנטון ג'וניור**
* בטי גבריאל – **אליזבת קקלי**
* ויל הריסון – **דייוויד הרולד**
* האמיש לינקלייטר – **[[אברהם לינקולן]]**
* מקסוול קורן – **[[רוברט טוד לינקולן]]**
* דמיאן או'הר – **תומאס אקרט**
* פאטון אוסוולט – **לאפייט בייקר**
* לילי טיילור – **[[מרי טוד לינקולן]]**
* טימותי ד. זיגמונד – **ג'בידיה דיגלר**
* אן דודק – **אלן סטנטון**

## הפקה
### פיתוח
בינואר 2022, נמסר לראשונה על פיתוחו של עיבוד טלוויזיוני לרומן "Manhunt: The 12-Day Chase for Lincoln's Killer" מאת ג'יימס ל. סוונסון. המיני-סדרה נוצרה ונכתבה על ידי היוצרת מוניקה בלצקי כפרויקט ראשון בחוזה עליו חתמה מול "אפל"; עוד נמסר כי על בימוי הפרקים יופקד הבמאי קרל פרנקלין וכי בתפקיד הראשי יככב טוביאס מנזיס. בפברואר 2022, נמסר על ליהוקם של אנתוני בויל ולובי סימון לצוות השחקנים, ואושר כי בויל יגלם את דמותו של ג'ון וילקס בות'. במרץ 2022, נמסר על ליהוקו של מאט וולש לדמותו של סמואל מוד; ובמאי 2022, נמסר על ליהוקם של צוות השחקנים המלא.

### צילומים
תהליך הקדם-הפקה החל בסוואנה, ג'ורג'יה, בפברואר 2022, ואילו הצילומים החלו במאי והסתיימו באוקטובר 2022. צילומי סצנת ההתנקשות בתיאטרון פורד התקיימו בתיאטרון היסטורי בפילדלפיה ביוני 2022.

## פרסים ומועמדויות

## קישורים חיצוניים

## הערות שוליים

קטגוריה:סדרות טלוויזיה אמריקאיות שעלו לשידור בשנת 2024
קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:אברהם לינקולן
קטגוריה:אפל TV פלוס: תוכניות וסדרות
מאניס פרידמן

**הרב מאניס פרידמן** (שם מלא: מנחם מאניס הכהן פרידמן) הוא חסיד, רב, סופר, פילוסוף חברתי ונואם ציבור. הוא גם דיקן המכון למדעי היהדות בית חנה. היה משלוחי חב"ד הראשונים במינסוטה, ומייסד ומנהל גם בהווה את מכון 'בית חנה העולמי'.

## ביוגרפיה
פרידמן נולד בפראג, צ'כוסלובקיה ב-1946, והיגר עם משפחתו לארצות הברית ב-1951. הוא קיבל את הסמכתו לרבנות בקולג' הרבני של קנדה ב-1969.

### פעילויות
בשנת 1971, בהשראת תורתו של הרבי מליובאוויטש, הקים פרידמן כשליח את "Bais Chana Women International", מכון ללימודי יהדות במינסוטה לנשים בעלות השכלה יהודית פורמלית מועטה או ללא השכלה יהודית פורמלית כלל. הוא שימש כדיקן בית הספר מאז הקמתו. בשנים 1984 עד 1990 שימש כמתרגם סימולטני לסדרת שיחות בטלוויזיה של הרבי מליובאוויטש. הרב פרידמן שימש לזמן קצר כמתרגם בכיר עבור Jewish Educational Media, Inc.

הרב פרידמן הרצה בערים ברחבי ארצות הברית, כמו גם בלונדון, הונג קונג, קייפטאון ויוהנסבורג בדרום אפריקה, מלבורן וסידני באוסטרליה, ובמספר ערים בדרום ומרכז אמריקה. בעקבות אסונות הטבע ב-2004 ו-2005, חיבר פרידמן מדריך מעשי שיסייע לעובדי ההצלה והסיוע להבין ולהתמודד כראוי עם הצרכים של ניצולים יהודים.

הרב פרידמן הוא הרב הפופולרי ביותר ביוטיוב, עם למעלה מ-524,000 מנויים נכון לינואר 2023.

### משפחה
הרב מאניס פרידמן הוא כהן, הוא אחיו של הזמר היהודי אברהם פריד ואביו של זמר המוזיקה הדתית היהודית העכשווית בני פרידמן.

### עץ משפחתי

## ספרים
* "לא ביקשתי לבוא לעולם: להבין את תכלית בריאת האדם", הרב מאניס פרידמן, ד"ר אלעד בן אלול, ידיעות ספרים ינואר 2022
* "בחזרה לתמימות: להבין מחדש זוגיות, מגדר ואינטימיות", הרב מאניס פרידמן, ד"ר אלעד בן אלול, ידיעות ספרים מרץ 2024

בנוסף מספר סופרים הביאו דברים בשם הרב פרידמן כמו למשל:
* שמולי בוטיץ ', *האדם הפרטי* (2005) *וסודות ההיכרויות של עשרת הדיברות* (2001)
* ברברה בקר הולשטיין, *עצמי קסום: טיפול חיובי* (1997)
* אנג'לה פיין, *לחיות כל רגע ורגע: לחבק את המטרה שלך עכשיו* (2004)
* סילביה ברק פישמן, *נשימה של חיים: פמיניזם בקהילה היהודית האמריקאית* (1995)

באוטוביוגרפיות שלהם, *משחק באש: האודיסאה המדהימה של אישה אחת* מאת טובה מרדכי (1991) *ושנדה: יצירתו ושבירתו של יהודי המתעב את עצמו* מאת ניל קרלן (2004), מייחסים המחברים לפרידמן תפקיד בהתגברות הדתיות שלהם.
## קישורים חיצוניים
* 

## הערות שוליים

קטגוריה:מהגרים מצ'כוסלובקיה לארצות הברית
קטגוריה:חסידות חב"ד
קטגוריה:אמריקאים ממוצא צ'כי-יהודי
קטגוריה:אמריקאים שנולדו ב-1946
פינוי התנחלויות

מאז מלחמת ששת הימים ב-1967, ישראל **פינתה התנחלויות** בשטחים שכבשה במלחמה. שני הפינויים העיקריים שבוצעו היו:
* **[[פינוי חבל ימית]]** – פינוי כל ההתנחלויות הישראליות בסיני בשנים 1980–1982 כתוצאה מהסכם השלום בין ישראל למצרים. התנחלויות אלו כללו 19 יישובים שהכילו כ-4,300 איש.
* **[[תוכנית ההתנתקות]]** – פינוי כל ההתנחלויות הישראליות ברצועת עזה (אשר כללו את 17 יישובי גוש קטיף, את שלושת יישובי התוחמת הצפונית, ואת שני יישובי מרכז הרצועה) וארבעה יישובים בצפון השומרון בקיץ 2005. בתוכנית זו פונו מבתיהם למעלה מ-9,000 ישראלים.

בשני המקרים הללו, לאחר פינוי ההתנחלויות הרסה ישראל את המבנים שבהן.

## פינוי התנחלויות קטנות יותר
במסגרת הסכמי אוסלו, פונו שתי היאחזויות נח"ל שבצפון השומרון – נח"ל גינת ונח"ל עירית. כיום שטח זה הוא חלק משטח A של הרשות הפלסטינית.

המאחז עמונה פונה באופן חלקי (כתשעה בתי קבע) לראשונה ב-2006 ובאופן מלא ב-1 בפברואר 2017. זאת כתוצאה מפסיקת בג"ץ בנוגע למעמדה החוקי של הקרקע.

ב-2 בספטמבר 2012 פונה המאחז מגרון שבמועצה אזורית מטה בנימין. במאחז התגוררו כ-200 נפשות.

ב-2 ביולי 2021 פונה המאחז אביתר במסגרת פשרה עם רשויות המדינה. המדינה הכריזה כי תבחן את הסדרת ההתיישבות במקום בעתיד. טרם הפינוי, התגוררו ביישוב כ-53 משפחות. המאחז אוכלס מחדש ביולי 2023, וביוני 2024 החליט הקבינט המדיני-ביטחוני להסדיר את מעמדו.

## פינוי התנחלויות בעתיד
פינוי התנחלויות נחשב לאמצעי אפשרי עתידי כחלק מיישום של פתרון שתי המדינות. יש התומכים בפינוי של חלק מההתנחלויות, ובסיפוח של גושי ההתיישבות הסמוכים לקו הירוק. ארגוני שמאל התומכים בהקמת מדינה פלסטינית תומכים גם בפינוי התנחלויות, ובהם: יוזמת ז'נבה, תנועת מאבק סוציאליסטי, שלום עכשיו ותראבוט. גם מפלגות השמאל השונות (העבודה, מרצ וחד"ש) תומכות בפינוי חלקי או מלא של ההתנחלויות.

מנגד, הימין הפוליטי בישראל מתנגד לפינוי שכזה וחלקים מגוש זה אף תומכים בפתרון הפוך – סיפוח יהודה ושומרון למדינת ישראל. בעיני הציונות הדתית, פינוי התנחלויות מנוגד למצוות יישוב ארץ ישראל.

## לקריאה נוספת
* 

## הערות שוליים

*
קטגוריה:מפעל ההתנחלות
קטגוריה:הסכסוך הישראלי-פלסטיני
מערת לולטון

**מערת לולטון** היא מערה בחצי האי יוקטן, שבמקסיקו בערך 7 קילומטרים מדרום לאוקסקוצקב. המערה מכילה ציורי מערות המיוחסים לציוויליזציית המאיה, מהתקופה הקדם-קלאסית המאוחרת או עתיקה אף יותר. תרגום שמה משפת המאיה הוא "אבן פרחים" ("לול-טון").

## היסטוריה
אורך מערה זו כשני קילומטרים. בתוך מערת לולטון ישנן עדויות המאששות פעילות אנושית, כמו עצמות של ממותה, ביזון, חתולים ושרידי צבאים מהפליסטוקן. על הקירות ניתן לצפות בתצורות טבע וציורים, מצוירים ביד עם חריטות פנים אנושיות שצוירו על הקירות, ייצוגים פיסוליים, ייצוגים של בעלי חיים וכמה צורות גאומטריות. כמו כן נמצאו כלים.
ממוזער|ציורי מערות מלולטון, יוקטן
תרבות המאיה הפרה-היספנית השתמשה גם במערה כמקלט ונהגה לכרות ממנה את החימר להכנת כלים.

הסיור במערה מציע ביקורים בגלריות ובתצורות הטבעיות המוכרות במקום, כחדר העמודים המוזיקליים, קמרון המכונה הקתדרלה, הג'לטונים, הגרנד קניון, קלחי התירס, התינוק, ציורי ידיים שחורות, חדר הנטיפים והתעלות.
חלל Huechil נחפר, ושם מצאו שרידים של חיות נכחדות כמו עצמות ממותה וצמחייה שונה מהיום. מערת לולטון אוכלסה במשך יותר מ-10,000 שנים אחורה ושימשה כמקום מסתור במהלך מלחמת הקסטות .

## מיקום
המערה ממוקמת בתחומי מדינת יוקטן, 110 קילומטרים דרומית-מערבית למרידה, 7 ק"מ דרומית לעיירה אוקסקוצקב (Oxkutzcab).

## קישורים חיצוניים

* ארכיון התמונות של מערת לולטון
* האתר הרשמי של INAH
* מערות יוקטן
* מאמר צילום של מערת לולטון

קטגוריה:מקסיקו: מערות
Dead Don't Die

"**Dead Don't Die**" (בתרגום חופשי לעברית: "**מתים אינם מתים [פעם נוספת]**") הוא סינגל של להקת הרוק האמריקאית שיינדאון. השיר הוא הסינגל השלישי מהאלבום *[[Planet Zero]]* שיצא ביולי 2022. השיר יצא לאור ב-1 ביולי 2022, כחלק מהאלבום, וכסינגל הרשמי השלישי מתוך האלבום ב-17 בינואר 2023.

## כתיבה ומילים
סולן הלהקה, ברנט סמית, סיפר בפוסט בחשבון הטיקטוק הרשמי של הלהקה שאת מילות השיר כתב גיטריסט הלהקה זק מאיירס, והוא מבוסס על חייו של סמית עצמו, בהתייחס להתמכרות לסמים ולאלכוהוליזם שמהם סבל בתחילת המילניום, וכי כוונת המשורר היא ש"מה שלא הורג אותך, מחשל אותך". מאיירס עצמו אישר שמילות השיר נכתבו בהשראת סמית, ומדברות על .

## הפצה
השיר יצא תחילה כחלק מהאלבום *Planet Zero*, שהופץ כולו ב-1 ביולי 2022. ב-9 בינואר 2023, בערוץ האינסטגרם הרשמי של הלהקה, הופיע הסולן ברנט סמית כשהוא אומר "8 ימים". בתיאור הסרטון הופיע בין השאר ההאשטאג #DDD (ראשי תיבות של שם השיר), מה שרמז שהשיר עומד לצאת כסינגל ב-17 בינואר. ב-17 בינואר, עם צאת הסינגל, הודיעה הלהקה כי ביום המחרת ייצא הקליפ הרשמי לשיר, בבימויו של הבמאי לואיס קייטר.

## וידאו קליפ
הווידאו קליפ לשיר יצא ב-18 בינואר 2023. בקליפ מופיעה הלהקה כשהיא במרכזו של חדר במה שנראה כמו טירה. כל אחד מחברי הלהקה מאוים על ידי כלי נשק אחר (קליעים, סכינים וכן הלאה) אך אלו נעצרים באוויר כשהם מתקרבים לחברי הלהקה, ונופלים אל הרצפה בתום הקליפ.

## מיקומי שיא
ב-21 בינואר 2023 נכנס השיר למצעד הרוק האקטיבי של מדיהבייס במקום ה-44. בשבוע השני טיפס למקום ה-22 במצעד. ב-28 בינואר 2023 נכנס השיר למצעד הרוק המיינסטרימי של המגזין בילבורד, במקום ה-25.

### מצעדי סוף שנה

## פרסים ומועמדויות

## קישורים חיצוניים

## הערות שוליים

קטגוריה:שירי 2022
קטגוריה:סינגלים מ-2023
קטגוריה:שירי שיינדאון
קטגוריה:שירים באנגלית
קטגוריה:שירים על מגפת הקורונה
קטגוריה:שירי מטאל
קטגוריה:סינגלים בהוצאת אטלנטיק רקורדס
דמיטרי נזארוב

**דמיטרי יורייביץ' נזארוב** (ברוסית: **Дми́трий Ю́рьевич Наза́ров**) הוא שחקן טלוויזיה, קולנוע ותיאטרון רוסי. התפרסם בעקבות גילום דמות השף בזיכיון "המטבח", הכולל גם את הסרטים "המטבח: הקרב האחרון", "המטבח בפריז" וסדרת הבת "המטבח: המלחמה על המלון".

הופיע בהפקות מערביות כמו הסרטים הצרפתיים "Le Concert (2009), לארגו וינץ' 2 (2011), פיתול מושלם וגילם את נשיא רוסיה בוריס ילצין בסרט "ילצין: שלושה ימים באוגוסט" (2011).

## ביוגרפיה
דמיטרי נזארוב נולד ב-4 ביולי 1957 במוסקבה, ברית המועצות. עבד בנערותו במאפיה כשף פטיסייר. ב-1980 השלים לימודיו בבית הספר הגבוה למשחק על שם מיכאיל שצ'פקין. עד 1995 עבד בתיאטרון מאלי ולאחר מכן בתיאטרון ספרה ובתיאטרון הצבא הרוסי. משנת 2002 עד 2023 עבד בתיאטרון המוסקבאי לאמנות על שם צ'כוב.
## קריירה
בשנים 2002 עד 2008 הנחה ברשת NTV תוכנית קולינרית ותוכניות אירוח שונות. גילם במשך 3 עונות את החוקר חרומוב בסדרת הטלוויזיה "הקריאה" שרצה משנת 2006 עד 2009.

בשנת 2012 לוהק לגלם את התפקיד הראשי בתור השף ויקטור בארינוב בסדרה הקומית "המטבח", שזכתה לעיבודים שונים ברחבי העולם ולסרטי המשך וסדרת בת. הוא חזר לרשת NTV בשנת 2015 והנחה תוכנית קולינרית אחרת ותוכניות טלוויזיה שונות.

בעקבות מלחמת אוקראינה–רוסיה, נזארוב ביקר את המלחמה ברשתות החברתיות ויצא נגד המבצע הצבאי. בינואר 2023 נודע כי יחד עם אשתו הוא פוטר מהתיאטרון האמנותי של מוסקבה, בשל דעותיו נגד המלחמה.

ידוע כאוהד מושבע של מועדון ספרטק מוסקבה.

## קישורים חיצוניים

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:מדבבים רוסים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1957
1989 באסטרונאוטיקה

בערך זה מצוינים אירועים בולטים שהתרחשו במהלך שנת 1989 ונוגעים לתחום האסטרונאוטיקה.

## אירועים בולטים
[שמאל|ממוזער|200px|שחרור גשושית [גלילאו (גשושית)|גלילאו ממעבות החלל]]
במהלך השנה בוצעו 101 שיגורים מהם 75 (75%) בוצעו על ידי ברית המועצות.
* 25 באוגוסט – חללית וויאג'ר 2 צילמה את נפטון
* 18 באוקטובר – שיגור הגשושית גלילאו לכיוון צדק

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
קלוראזפאט

ממוזער|clorazepic acid קלוראזפאט (באנגלית: clorazepate) היא תרופה ממשפחת הבנזודיאזפינים, ומיועדת לטיפול קצר טווח במצבי חרדה ומתח, הרפיית שרירי שלד, לטיפול בגמילה מאלכוהול, ולהקלת התקפים אפילפטיים. שם מסחרי של התרופה הוא טרנקסל.

התרופה עוברת מטבולזים במערכת העיכול לדסמתילדיאזפאם, שהוא גם המטבוליט הפעיל של דיאזפאם, ורק אז הופכת פעילה. על כן היא משפיעה לאט יותר יחסית לדיאזפאם. עם זאת, קלוראזפאט מאופינת בהשפעה מהירה יחסית לבנזודיאזפינים אחרים, ובמשך זמן פעולה ארוך.

## אופן נטילה
התרופה ניטלת בכמוסות. המינון והתדירות משתנים בהתאם למטרת הנטילה. תחילת השפעה לאחר 1–2 שעות, טווח השפעה עד 24 שעות.

הפסקת נטילה- במידה והתרופה ניטלה מעל 10 ימים יש להפסיק באופן הדרגתי את הנטילה. הפסקה פתאומית עלולה לגרום לתסמיני גמילה כגון מתח, עצבנות, בלבול, רעד, נדודי שינה, כאבי בטן, הקאות ובחילות, זיעה, עוויתות, התכווצויות וכאבי שרירים.

## אזהרות ותופעות לוואי
### תופעות לוואי
ישנוניות, סחרחורת, עצבנות, כאבי ראש, בלבול, הפרעות המערכת העיכול, יובש בפה, ראייה מטושטשת.

### אזהרות
* שימוש בו-זמנית באופיואידים ובנזודיאזפינים עלול להוביל דיכוי נשימה, תרדמת, ואף מוות.
* הפסקה פתאומית או הפחתת מינון מהירה מדי יכולה לגרום לתגובות גמילה, כולל התקפים, שעלולים להיות מסכני חיים.
* יש לדווח לרופא המטפל בעת - דיכאון, שינויים במצב הרוח, מחלת כבד או כליות, גלואוקומה
* פוטנציאל התמכרות - בינוני
* יש להימנע משימוש באלכוהול או חומרים אסורים בעת שימוש בתרופה
* הנקה - התרופה עוברת בחלב האם, אין להניק בעת השימוש.

### אוכלוסיות בסיכון לשימוש
* נשים בהריון- נטילת התרופה בהריון, בפרט במהלך הטרימסטר השלישי, מעלה סיכון לתסמונת גמילה חמורה ביילוד, עם תסמינים הכוללים היפוטונימה, חוסר רצון לינוק, התקפי דום נשימה, ובעיות מטבוליות. כמו כן עלולה לגרום למומים מולדים בילוד.
* קשישים- עקב מטבוליזם נמוך ישנה סכנה להצטברות התרופה. בנוסף קשישים רגישים יותר להשפעות השליליות של בנזודיאזפינים בהשוואה לצעירים. שימוש בקשישים מומלץ רק למשך שבועיים ומומלץ לרשום מחצית מהמינון היומי הרגיל.

## פרמקולוגיה
### מנגנון הפעולה
משפר את ההשפעה המעכבת של גאבא על עוררות עצבית על ידי הגדלת חדירות הממברנה הנוירונית ליוני כלוריד.

### פרמקוקינטיקה
מחצית חיים: 50-70 שעות

זמן השיא: כשעה

קשור לחלבון: 97-98%

מטבוליזם: הידרוקסילציה, צימוד חומצה גלוקורונית

מטבוליטים: Desmethyldiazepam (nordiazepam), oxazepam

הפרשה: שתן

תחילת הפעולה: 1-2 שעות

משך: משתנה 8–24 שעות

## קישורים חיצוניים

* בנזודיאזפינים, האנציקלופדיה של שביל הדרך לחיים

## הערות שוליים

קטגוריה:בנזודיאזפינים
קטגוריה:תרופות לפי א'-ב'
גוגל פיננסים

**גוגל פיננסים** (באנגלית: **Google Finance**) הוא אתר אינטרנט המתמקד בחדשות עסקיות ובמידע פיננסי השייך לחברת גוגל.

## היסטוריה
"גוגל פיננסים" הושק לראשונה על ידי גוגל ב-21 במרץ 2006. האתר הציג חדשות ניהוליות של חברות שונות, וכן חדשות כלכליות שונות. בנוסף על כך, האתר הציג מידע על מניות ומחירן, בהתבסס על אדובי פלאש. האתר גם הכיל כתבות מגוגל חדשות על תאגידים שונים, אם כי חלק מן הקישורים לא עבדו ולעיתים קרובות הכתבות נחשבו ללא אמינות.

גוגל השיקה גרסה מחודשת של האתר ב-12 בדצמבר באותה השנה. גרסה זו כללה עיצוב חדש של דף הבית שאפשר למשתמשים לראות מידע על מטבעות, ביצועי תאגידים בארצות הברית וחדשות רלוונטיות. נוסף גם מדור ששיקף את הפופולריות לפי Google Trends. השדרוג הציג גם גרפים המכילים נתונים של מניות אמריקאיות לאורך למעלה 40 שנים. עדכון נוסף הביא לאתר עדכוניים מנאסד"ק והבורסה לניירות ערך בניו יורק. עם זאת, האתר לא שודרג באופן משמעותי מאז 2008, והבלוג של גוגל פיננסים נסגר באוגוסט 2012.

ב-22 בספטמבר 2017, גוגל אישרה שהאתר נמצא בשיפוץ ושיהיה זמין לאחר אמצע נובמבר 2017.

אפליקציית גוגל פיננסים לנייד הוסרה מחנות Google Play בשנת 2015. האפליקציה הושקה מחדש בשנת 2020 עם כלי ייעוץ למשקיעים מתחילים.

## ראו גם
* Yahoo! Finance
* Msn

## קישורים חיצוניים
* 

## הערות שוליים

קטגוריה:אתרי כלכלה
קטגוריה:גוגל
רוזנות פפאלץ-זימרן-צווייבריקן

**רוזנות פפאלץ-זימרן-צווייבריקן** (בגרמנית: **Pfalz-Simmern-Zweibrücken**) הייתה מדינה של האימפריה הרומית הקדושה שבסיסה בזימרן ובצווייבריקן בריינלנד-פפאלץ המודרנית, גרמניה.

## היסטוריה
פפאלץ-זימרן-צווייבריקן הוקמה בשנת 1410 מתוך חלוקה של נסיכות הבוחר מפפאלץ לאחר מותו של המלך רופרכט השלישי עבור בנו שטפן. בשנת 1444 התווספה רוזנות ולדנץ למדינה אך מאוחר יותר שטפן חילק את שטחיו בין בניו פרידריך (שקיבל את זימרן) ולודוויג (שקיבל את צווייבריקן וולדנץ). בשנת 1448, שטפן ירש מחצית משטחי פפאלץ-נוימרקט אך מכר אותם לפפאלץ-מוסבאך.

## הרוזן פלטין

* שטפן, 1410–1459
קטגוריה:בית ויטלסבאך
פפאלץ-זימרן-צווייבריקן
לינגליפטין

**לינגליפטין** (באנגלית: Linagliptin) היא תרופה לטיפול בסוכרת המוכרת גם בשם טרג'נטה (Tragjenta), שייכת לקבוצת מעכבי DPP4. התרופה עובדת על ידי העלאת רמות האינסולין והפחתה של רמות הגלוקגון המופרשים מהלבלב ובכך מסייעת לאיזון רמות הסוכר בדם.
תרופה זו נמכרת תחת השם המסחרי tradjenta. תרופה זו משמשת לטיפול בסוכרת מסוג 2, אך לא משמשת עבור טיפול בסוכרת מסוג 1. נטילתה מתאפשרת גם במסגרת ירידה במשקל ודיאטה. לרוב פחות עדיפה מאשר מטפורמין, וסולפוניל-אוראה כטיפול ראשוני בסוכרת מסוג זה. צורת המתן היא דרך הפה.
תופעות לוואי כוללות זיהומים באף ובגרון. תופעות לוואי משמעותיות יותר יכללו אנגיואדמה, פנקראטיטיס וכאבי פרקים.

התרופה מאושרת לשימוש בארצות הברית, יפן, האיחוד האירופאי, קנדה ואוסטרליה משנת 2011. בשנת 2020 חולקו מעל למליון מרשמים עבור תרופה זו בארצות הברית.

## מנגון פעולה
תרופה זו משוייכת לקבוצת מעכבי DPP4. קבוצת מעכבים אלו מעכבים את האנזימים המפרקים הורמונים אינקרטינים ובכך שומרים על ריכוזם הגבוה. אינקריטיניים אלו משפיעים על תאי בטא ותאי אלפא בלבלב וגורמים לעליה בהפרשת האינסולין ולירידה בהפרשת הגלוקגון בהתאמה - וכתוצאה מכך מורידים את רמות הסוכר בדם.
פינוי התרופה איננו כלייתי.

## שימוש רפואי
לינגליפטין משמשת כתרופה לוויסות רמות הסוכר בחולי סוכרת מסוג 2 וגם ניתנת כתרופה להרזיה.

## צורת מתן ומינון תרופתי
המינון המומלץ עבור חולי סוכרת מסוג 2 הוא טבליה אחת (5 מ"ג) דרך הפה פעם ביום. הטיפול יכול להיות כטיפול יחיד או בשילוב עם תרופות נוספות לאיזון סוכרת כגון מטפורמין, סולפוניל-אוראה ועוד.

## תופעות לוואי
זיהומים באף ובגרון 4.3%
היפרליפידמיה 2.8%
שיעול 2.4%
עליה במשקל 2.3%
היפוגליקמיה 7.6%
השימוש בהריון ובהנקה אינו מומלץ. 

## פרמקוקינטיקה
זמינות ביולוגית- (30%~) 
מטבוליזם - מינימלי (10% ~)
אלימינציה - 24 שעות
הפרשה - הרוב מופרש בצואה (80%), שתן (5%)

## קישורים חיצוניים

* מידע על התרופה 
* מידע על התרופה 

## הערות שוליים

2023 01
קטגוריה:מעכבי DPP4
קטגוריה:תרופות לפי א'-ב'
רוזנות פפאלץ-זימרן

**רוזנות פפאלץ-זימרן** (בגרמנית: **Pfalz-Simmern**) הייתה ענף זוטר גרמני - בווארי של בית ויטלסבאך. הרוזנות הייתה אחת משושלות העזר של נסיכות הבוחר מפפאלץ. היא הפכה לענף הראשי בשנת 1559.

## סקירה כללית
קו נסיכות הבוחר מפפאלץ של בית ויטלסבאך חולק לארבעה ענפים לאחר מותו של רופרכט השלישי ב-1410, כולל ענף פפאלץ-זימרן עם בירתו בזימרן. קו זה נכחד בשנת 1685 עם מותו של קרל השני, וקו בית פפאלץ-נויבורג ירש את נסיכות הבוחר.

מייסד הענף פפאלץ-זימרן, שטפן, רוזן פפאלץ-זימרן-צווייבריקן הוא גם מייסד הענף פפאלץ-צווייבריקן והענפים הזוטרים שלו. הזכויות על רוזנות ולדנץ וחלק מרוזנות שפונהיים, שנמסרו על ידי אשתו של שטפן, אנה מולדנץ, הוחזקו על ידי שושלות אלו.

נכון להיום (2023), אלו המופיעים בסדר הירושה של המלוכה הבריטית הם פרוטסטנטים צאצאיה של סופיה מהנובר, אשר הייתה בתו של פרידריך החמישי, הנסיך הבוחר מפפאלץ ואליזבת סטיוארט, נסיכת אנגליה וסקוטלנד שנהייתה לאחר מכן אשת הנסיך הבוחר מהנובר

## רוזני פפאלץ-זימרן
ממוזער|220x220 פיקסלים| טירת זימרן 1648

* שטפן 1410–1444
* פרידריך הראשון 1444–1480
* יוהאן הראשון 1480–1509
* יוהאן השני 1509–1557
* פרידריך השני 1557–1559

## נסיכי הבוחר מפפאלץ

* פרידריך השלישי 1559–1576
* לואי השישי 1576–1583
* פרידריך הרביעי 1583–1610
* פרידריך החמישי 1610–1623
* קרל הראשון לודוויג 1649–1680
* קרל השני 1680–1685

## קישורים חיצוניים

## הערות שוליים

פפאלץ-זימרן
קטגוריה:בתי אצולה גרמניים
קטגוריה:המלוכה הבריטית
אסטרוגן מצומד

**אסטרוגן מצומד** הוא נגזרת של האסטרוגן טבעי או סינתתי אשר מצומד בתהליך מלאכותי לשרשרת צד אשר הופכת אותו למסיס במים. אסטרוגנים מצומדים משמשים כטיפול בתסמינים הנלווים להפסקת הווסת כגון גלי חום ושינויים בנרתיק וכן כטיפול באוסטיאופרוסיס בנשים בגיל המעבר. בנוסף, משמשים אסטרוגנים מצומדים כתחליף הורמונלי במצבים של אי ספיקה שחלתית או מחסור באסטרוגן מסיבות שונות. בישראל ניתן למצוא את תכשירי האסטרוגן המצומד בשם המסחרי פרמרין.

## סיווג
אסטרוגנים מצומדים הם נגזרת של אסטרוגן המצומדת לרוב לקבוצת סולפט או קבוצת גלוקורוניד.

## מנגנון פעולה
אסטרוגנים בכלל ואסטרוגנים מצומדים בפרט, נקשרים לקולטנים תוך תאיים ומעלים סינתזה של חלבונים שונים ברקמת המטרה. לאסטרוגנים ישנו אפקט אנאבולי קל והם משפיעים על מאזן הסידן ברקמות השונות. בנוסף לפעולתם בתאי המטרה לאסטרוגנים ישנו תפקיד מרכזי בבקרה ההורמונלית בגוף האדם. רמות גבוהות של אסטרוגן בדם מפחיתות הפרשה של ההורמון GRH מההיפותלמוס והפרשה של הורמוני LH וFSH מההיפופיזה.

עקב השפעתם על רמות הסידן ברקמות, אסטרוגנים משמשים לטיפול באוסטאופרוסיס המופיע בנשים בגיל המעבר. הטיפול באוסטאופרוסיס באמצעות אסטרוגן ישנה השפעה על פגיעה עתידית בעצם אך הוא אינו יכול להשפיע על ירידה בצפיפות העצם שכבר התרחשה.

## תופעות לוואי
* עקב השפעתם הסיסטמית של הורמונים כגון אסטרוגן גם תופעות הלוואי יכולות להופיע במקומות ומערכות שונות בגוף. בין תופעות הלוואי הנפוצות יימצאו- בצקות, רגישות/הגדלה של החזה, היפרקלצמיה, בחילות, הרגשת נפיחות וכאבי ראש.
* בעבודה שפורסמה ביולי 2002 נמצא כי בנשים שטופלו בHRT (טיפול בתחליפי הורמונים) בתכשיר שהכיל שילוב של אסטרוגן מצומד ומדרוקסיפרוגסטרון עלו במידה מסוימת הסיכונים להתקף לב, שבץ, סרטן השד, תסחיפים ריאתיים וDVT.

## אזהרות
* נשים הבוחרות בטיפול בתחליפי הורמונים (HRT) המכיל אסטרוגן צריכות לעבור בדיקות שד וממוגרפיות שנתיות.
* התרופה אסורה בזמן הריון
* בזמן הנקה לא נמצא כי התרופה גורמת נזק ליונק אך נמצאה כמורידה את נפח החלב ותכולת החלבון בו.
* אינה ניתנת לילדים ותינוקות

## ראו גם
* הורמון
* טיפול הורמונלי
* אסטרוגן

## לקריאה נוספת

# estrogens, conjugated. In: Lacy CF, ARMSTRONG LL, Goldman MP, Lance LL Eds Drug Information Handbook, 7th Ed, Lexi-comp and American Pharmaceutical Association, 2000-1: 446-8
# Estrogen, Conjugated In: McEvoy, Gerald K.(Ed) ,AHFS Drug Information 2001,:2961-3
# Estrogen, Conjugated In : Semla TP, Beizer JL and Higbee MD, Geriatrec Dosage Handbook 5th edition 2000-1 : 383-6
# Estrogen, Conjugated In: Briggs GG, Freeman RK and Yaffe SJ. drugs in pregnancy and Lactation, forth edition : 339-40
# Ito s, Drug Therapy: Drug Therapy for Breast-Feeding Women NEJM, July 13, 2000 -- vol.343, No.2

## קישורים חיצוניים
* אסטרוגנים מצומדים באתר אינפומד
* מחקר על השפעת הטיפול באסטרוגנים מצומדים באתר אי-מד

2023 01
קטגוריה:הורמונים
רופרכט, רוזן פפאלץ-ולדנץ

**רופרכט, רוזן פפאלץ-ולדנץ** (בגרמנית: **Ruprecht von Pfalz-Veldenz**; 1506 – 28 ביולי 1544) היה רוזן ולדנץ מ-1543 עד 1544.

## ביוגרפיה
רופרכט נולד בצווייבריקן בשנת 1506 כבנו הצעיר של אלכסנדר, רוזן פפאלץ-צווייבריקן. כבן צעיר יותר, רופרכט הוגדר על ידי אביו לקריירה כנסייתית, בעוד אחיו הגדול לודוויג הפך לרוזן הבא של פפאלץ-צווייבריקן. ב-1517 הוא הפך לחבר בקתדרלת שטרסבורג, תפקיד בו החזיק עד תחילת 1533, לאחר שאחיו לודוויג מת בדצמבר 1532. רופרכט שימש אז כעוצר ואפוטרופוס של בנו הצעיר של לודוויג, וולפגנג, הרוזן החדש של פפאלץ-צווייבריקן.

כאשר הגיע וולפגנג לבגרות ב-1543, אחת מפעולותיו הראשונות הייתה לחוקק את חוזה מרבורגר, והוא העניק לדודו רופרכט את רוזנות ולדנץ. רופרכט נפטר בשנה שלאחר מכן, ובנו, גאורג יוהאן, ירש אותו כרוזן ולדנץ.

## משפחתו
רופרכט התחתן ב-23 ביוני 1537 עם אורסולה מזאלם-קירבורג, בתו של יוהאן השביעי, רוזן זאלם-קירבורג, ממנה נולדו לו שלושה ילדים:
* אנה (1540–1586), התחתנה עם קרל השני, מרקיז באדן-דורלאך
* גאורג יוהאן (1543–1592)
* אורסולה (1543–1578)

## קישורים חיצוניים

קטגוריה:בית ויטלסבאך
קטגוריה:ילידי 1506
קטגוריה:נפטרים ב-1544
לקנמב

**לקנמב** (Lecanemab), הנמכרת תחת השם לקמבי (Leqembi), היא תרופה המבוססת על נוגדנים חד שבטיים נגד עמילואיד בטא לטיפול במחלת אלצהיימר הניתנת באמצעות עירוי תוך ורידי.

לקנמב אושרה לשימוש רפואי בארצות הברית בינואר 2023.

## שימושים רפואיים
לקנמב מיועדת לטיפול במחלת אלצהיימר.
ללא|ממוזער|'''תוצאות ניסוי לקנמב (לקמבי) מול פלצבו.'''

## תופעות לוואי
לקנמב עלול לגרום להפרעות הדמיה הקשורות לעמילואיד (AIRA).

## מנגנון פעולה
לקנמב הוא נוגדן חד שבטי המורכב מגרסה מואנשת של נוגדן עכבר, mAb158, המזהה פרוטופיברילים ומונע שקיעת עמילואיד בטא במודלים של בעלי חיים של מחלת אלצהיימר.

### מצב משפטי
בינואר 2023, ה-FDA העניק אישור מואץ לתרופה. ה-FDA אישר את הבקשה למסלול מהיר של lecanemab לחברת התרופות Eisai. האישור הומר לאישור רגיל ביולי 2023. ביולי 2024 קיבלה אישור FDA תרופה דומה, בשם דוננמב (קיסונלה). לעומת זאת, סוכנות התרופות האירופית המליצה ביולי 2024 שלא לאשר שימוש בלקנמב עקב יחס נמוך מדי בין תועלת לנזק.

## קישורים חיצוניים
* לקנמב, באתר Drugs.com

## הערות שוליים

קטגוריה:תרופות יתומות
קטגוריה:תרופות לפי א'-ב'
אובליטוקסימאב

**אובליטוקסימאב** (באנגלית: ublituximab) היא תרופה מסוג נוגדן חד שבטי נגד החלבון CD20  שנמצא על מעטפת של תאי B השייכים למערכת החיסון, שתוכננה להחליף את טריפלונומיד.

התרופה נועדה לטיפול בהתקפים של MS. התרופה השוותה למקבילתה לטיפול עד כה, אובג'יו, ונמצא כמפחית התקפים של טרשת נפוצה.

התרופה ניתן באופן תוך ורידי בלבד.
## התוויה
לטיפול במחלה טרשת נפוצה MS.

## תופעות לוואי
תופעות לוואי זיהומי מערכת נשימה עליונה, זיהומי מערכת נשימה תחתונה, כאבי גפיים, אינסומניה, עייפות, זיהומים הנמצאים באסוציאציה עם הרפס.

## התוויות נגד ושימוש בהריון והנקה
זיהום פעיל בהפטיטיס B.

היסטוריה של סכנת חיים בעקבות שימוש קודם בתרופה.

אין מספיק נתונים על מנת לקבוע את בטיחות התרופה בהריון. אין מספיק מידע לגבי מעבר התרופה בהנקה.

## מנגנון פעולה
לא ידוע. משוער שהחומר שבתרופה מתחבר לתאי CD20 שהם תאים למפוציטים מסוג B וגורם להרס התא.

## זמן מחצית חיים
22 ימים.

## קישורים חיצוניים
* https://www.accessdata.fda.gov/drugsatfda_docs/label/2022/761238s000lbl.pdf
* 
## הערות שוליים

2023 01
קטגוריה:תרופות לפי א'-ב'
קטגוריה:נוגדנים
שירן

קטגוריה:שמות משפחה
קטגוריה:שמות משפחה עבריים
קטגוריה:שמות פרטיים
צחיחן

**צְחִיחָן** (שם מדעי: *Eremopterix*) הוא סוג של ציפורי שיר ממשפחת העפרוניים (אין לבלבל אותו עם צחיחנית, סוג אחר במשפחה). תפוצת הצחיחנים משתרעת מאפריקה ועד תת-היבשת ההודית.

בישראל מגיעים כמזדמנים נדירים המינים צחיחן שחור-כיפה וצחיחן חום-כיפה.

## טקסונומיה ואטימולוגיה
השם המדעי של הסוג, *Eremopterix,* מגיע מיוונית עתיקה מהמילים *eremos* - מדבר; ו-*pterux* - כנפיים.

### מינים קיימים
הסוג מכיל את המינים הבאים:

*<small>(הערה: השמות העבריים המסומנים ב-* ברשימה זו מבוססים על תרגומים חופשיים מה[[שם עממי|שם העממי]] באנגלית או מה[[שם מדעי|שם המדעי]], שכן עדיין לא התקבל להם שם רשמי בעברית)</small>*

### מינים לשעבר
בעבר, חלק מהרשימות ראו גם את המין הבא כמין בסוג:

* עפרוני שחור-זנב (בתור *Pyrrhulauda eremodites*)

## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:טקסונים שתוארו בידי יוהאן יקוב קאופ
קטגוריה:עפרוניים
קיכלי חום-כנף

**קִיכְלִי חוּם-כָּנָף** (שם מדעי: *Turdus eunomus*) הוא מין של ציפור שיר ממשפחת הקיכליים, המקייץ ומקנן החל ממרכז סיביר מזרחה עד קמצ'טקה, וחורף ביפן, דרום סין ומיאנמר.

הוא מוגדר כמזדמן נדיר ביותר בישראל, עם תצפית אחת ויחידה בנובמבר 1982 בשדה בוקר.

## טקסונומיה ואטימולוגיה
קיכלי חום כנף קשור קשר הדוק למין קיכלי חלודי (*T. naumanni* ), הדרומי יותר. השניים נחשבו בעבר למין יחיד. השם המדעי של הסוג, *Turdus*, מגיע מהמילה הלטינית לקיכלי. שם המין הספציפי *eunomos* מגיע מיוונית עתיקה, ומשמעותו מסודר או מאורגן.

זהו מין מונוטיפי, כלומר לא תוארו לו תת-מינים נפרדים.

## אקולוגיה
מין זה מקנן בשטחי חורש פתוחים. בניגוד לקיכלי חלודי, קיכלי חום-כנף קשוח יותר, וניתן למוצאו גם בבתי גידול הרריים ושולי טונדרה. מין זה נודד במלואו, חורף עד דרומית לדרום-מזרח אסיה, בעיקר בסין ובמדינות שכנות. הוא מזדמן נדיר במערב אירופה. בדצמבר 2016 תצפית של פרט בדרבישייר בבריטניה הביאה מאות טוויצ'רים (צפרים הרודפים אחר מינים נדירים) לחפש אותו.  

הוא מקנן על עצים, מטיל 3–5 ביצים בקן לא מסודר אך מרופד בקפידה. בנדידה ובחורף הוא יוצר לרוב להקות קטנות. הוא אוכל כל, כולל מגוון רחב של חרקים, במיוחד יתושים, שלשולים ופירות יער.

## תיאור
קיכלי בינוני וחסון המזכיר במבנהו קיכלי אפור קטן. אורך גופו 21–24 ס"מ, ומשקלו 77 גרם. תת-הכנף שלו בצבע חום-אדמדם, ויש לו פס-גבה חיוור. הגב והשת בצבע חום כהה. הפנים, החזה וכתמי הצד שחורים. הבטן והזנב לבנים. בהשוואה אליו לקיכלי חלודי יש גב וראש חומים בהירים יותר, והפנים, החזה, כתמי הצד והגב אדמדמים (ולא שחורים) ואילו הבטן והזנב לבנים גם הם.

הנקבה דומה למדי לזכר, אך לצעירים יש סימונים חלשים יותר.

השירה של הזכר פשוטה ובעלת צליל חלילי או שורקני, בדומה לזו של קיכלי לבן-גבה. נטען כי השירה של קיכלי חום-כנף וקיכלי חלודי שונות זו מזו.

## גלריה

קובץ:Turdus eunomus (eating Melia azedarach).jpg|אוכל פירות אזדרכת מצויה, אאיצ'י, יפן
קובץ:Dusky Thrush ツグミ (200630253).jpeg|מבט מהגב, פארק הטונומורי, מוריאמה, יפן
קובץ:Dusky Thrush ツグミ (201168293).jpeg|בשירה, העיר יאסו, יפן
קובץ:Dusky Thrush ツグミ (193235507).jpeg|בשלג, העיר ריטו, יפן
קובץ:Dusky Thrush 9174.jpg|בפארק דא-אן, טאיפיי, טאיוואן
קובץ:Dusky Thrush 2076.jpg|צד לטאה, אנדרטת צ'יאנג קאי שק, טאיפיי, טאיוואן
קובץ:Dusky thrush (Turdus eunomus) in Japan.webm|סרטון של פרט מתרוצץ ומלקט מזון בפארק ג'והוקו-צ'ו, נרימה, טוקיו, יפן


## קישורים חיצוניים

## הערות שוליים

קטגוריה:ארץ ישראל: קיכליים
קטגוריה:בהוטן: עופות
קטגוריה:בעלי חיים שתוארו ב-1820
קטגוריה:הודו: עופות
קטגוריה:טאיוואן: עופות
קטגוריה:טקסונים שתוארו בידי קונרד יאקוב טמינק
קטגוריה:יפן: עופות
קטגוריה:מונגוליה: עופות
קטגוריה:מיאנמר: עופות
קטגוריה:נפאל: עופות
קטגוריה:סין: עופות
קטגוריה:קוריאה הדרומית: עופות
קטגוריה:קוריאה הצפונית: עופות
קטגוריה:קיכליים
קטגוריה:רוסיה: עופות
קטגוריה:תאילנד: עופות
צפון קנדה

180px|שמאל
**צפון קנדה** (באנגלית: **Northern Canada**) הוא חבל הארץ הצפוני ביותר של קנדה. מבחינה פוליטית, המונח מתייחס לשלושת הטריטוריות הקנדיות: יוקון, הטריטוריות הצפון-מערביות ונונאווט. אזור צפון קנדה משתרע על פני 3,921,739 קמ"ר, המהווהים כ-39.3% משטחה הכולל של קנדה.

אזור צפון קנדה מכיל כמות אוכלוסייה דלילה במיוחד – נכון לשנת 2021 חיו באזור זה כ-118,160 תושבים, באזור עצום הזהה בגודלו לגודלה של מערב אירופה.

האזור נותר עני יחסית, בעיקר בשל העלות הגבוהה במיוחד של רוב מוצרי הצריכה באזור זה, ובשל כך האזור מקבל סובסדיות ממשלתיות רבות.

נכון למפקד האוכלוסין של שנת 2021 היישוב המאוכלס ביותר באזור צפון קנדה הייתה העיר וייטהורס, שהכילה באותה העת 28,201 תושבים.

## גלריית תמונות

Sheep_Slot_Rapids,_Firth_River,_Ivvavik_National_Park,_YT.jpg|הפארק הלאומי איוואוויק
Whitehorse,_Yukon_in_2019.jpg|וייטהורס
Nunavut_tundra_-c.jpg|הטונדרה בנונאווט
Taiga_Landscape_in_Canada.jpg|יער טייגה בקוויבק


## קישורים חיצוניים

## הערות שוליים

קטגוריה:קנדה: גאוגרפיה
וומריטי

**דירוקסימל פומרט** (בלועזית: **Diroximel fumarate**) היא תרופה המשמשת לטיפול בטרשת נפוצה התקפית הפוגתית (RRMS) בחולים מבוגרים. מטרת הטיפול בתרופה היא להפחית את שיעור התקפי המחלה ולהאט את התקדמות הנכות. בישראל התרופה מוכרת בשמה המסחרי **וומריטי (Vumerity)**.

וומריטי מסייעת בהגנה על מערכת העצבים המרכזית, בנוסף היא בעלת השפעה אנטי דלקתית ובעלת השפעה על דיכוי של מערכת החיסון. ההשפעות השליליות הנפוצות ביותר שלה הן הסמקה ובעיות במערכת העיכול.

## שימוש רפואי
בישראל **דירוקסימל פומרט** נמצאת בשימוש לטיפול בטרשת נפוצה התקפית הפוגתית בחולים מבוגרים. דירוקסימל פורמט שייך לקבוצת התרופות המשפיעות על מערכת העצבים.

## מנגנון פעולה
מנגנון הפעולה אינו מפוענח דיו. ידוע על הפעלה של פקטור שעתוק nuclear factor erythroid 2-related factor 2 (NFE2L2).

## מינון ואופן השימוש
התרופה זמינה כקפסולה 231 מ"ג בעלת מנגנון שחרור מושהה במעי.
* מינון התחלתי מומלץ בימים 1–7 הוא קפסולה אחת במינון של 231 מ"ג פעמיים ביום.
* מינון שגרתי מומלץ הוא 2 קפסולות במינון של 231 מ"ג פעמיים ביום.
ניתן ליטול וומריטי עם או ללא מזון. במידה ונוטלים את התרופה עם מזון, יש להימנע מארוחה עתירת שומן ועתירת קלוריות (הארוחה יכולה להכיל לא יותר מ-700 קלוריות ולא יותר מ-30 גרם שומן).

## התוויות נגד
* אסור לשימוש בחולים הסובלים מ-PML (חולי מוח מתקדם רב-מוקדי) או אם קיים חשד למחלה.
* אסור לשימוש בנשים בהריון.
* אסור לשימוש בילדים ומתבגרים מתחת לגיל 18 שנים.
* אסור לשימוש בחולים המאובחנים ב-HIV.
* אסור לשימוש בחולים הסובלים מהפרעות חמורות בקיבה או במערכת העיכול.

## תופעות לוואי
תופעות הלוואי העיקריות שדווחו במחקרים בעקבות הטיפול כוללות: הסמקה, שלשול, בחילה, כאבי בטן, הקאות. רוב תופעות הלוואי היו קלות עד מתונות וחלפו תוך מספר שבועות. השימוש בוומריטי עלול לגרום לשינוי במספר תאי הדם הלבנים בדם ושינויים בערכי תפקוד הכליות והכבד. טרם הטיפול בוומריטי הרופא יבצע בדיקת דם על מנת לבדוק את מספר תאי הדם הלבנים ואת תפקודי הכליות ותפקודי הכבד. הרופא יחזור על בדיקות אלו באופן סדיר במהלך הטיפול.

תופעת לוואי נדירה אך עלולה להיות קטלנית עשויה להיות תסמיני PML הכוללים חולשה חדשה או החמרת חולשה בצד אחד של הגוף, תנועות מגושמות, שינויים בראייה, בחשיבה או בזיכרון, בלבול או שינויי אישיות הנמשכים מספר ימים. במצבים אלו יש לפנות מיד לרופא לצורך בירור.

## מינון יתר
לתרופה לא קיים אנטידוט ספציפי. תסמינים המתרחשים כתוצאה ממינון יתר מטופלים באופן סימפטומטי.

## הערות שוליים

קטגוריה:תרופות לטיפול בטרשת נפוצה
קטגוריה:תרופות לפי א'-ב'
עיריית בני ברק

**עיריית בני ברק** היא גוף השלטון המקומי, במעמד של עירייה, האחראי לניהולה השוטף של העיר בני ברק. ככל רשות מקומית, עוסקת עיריית בני ברק בעניינים מוניציפליים מסוג הסדרת שירותי חינוך, תרבות, רווחה, תשתיות, ניקיון, תברואה וכדומה.

## מבנה
עם חגיגות הכרזתה כעיר ה-13 בישראל, במרץ 1950, הקיף שטח השיפוט של בני ברק 7,000 דונמים ומספר תושביה עמד על 12,100. בשנה זו עברו משרדי העירייה שהיו עד אז בבתים פרטיים לבית העירייה החדש שהוקם בתוך הגן העירוני "בית ונחלה" (כיום גן עקיבא גור), על מורדותיו הדרומיים של "הר שלום". תקציב העיר עמד על חצי מיליון ל"י.

## המועצה
### מועצת העיר
### חברי מועצת העיר (2024–הווה)

## סכסוך
גל אלימות קצר היה באמצע שנות ה-60 בשכונות החילוניות בדרום-מזרח העיר, תושבי מרכז בעלי מלאכה טענו כי שינויים שערכה העירייה בהסדרי התנועה בעיר נועדו בעצם "לכלוא" אותם בשכונתם במהלך השבת ולקפח את זכויותיהם, בעקבות כך אירעו הפגנות והיתקלויות עם המשטרה בכמה שבתות וגם בימות החול.

הפגנות אלו הסתיימו עם מותו של הרצל עטיה, צעיר בן 20 שנסע ברחוב במהירות העולה על המותר, ונתקל ברכבו בכבל מתכת שנמתח לרוחב הרחוב בידי עיריית בני ברק. חסימת הכביש נעשתה בידיעת המשטרה, אולם ללא אישורו של המפקח על התעבורה. בכירים בעירייה הועמדו לדין, ובהם ישראל גוטליב ראש העירייה לשעבר.

## קישורים חיצוניים

* 

## הערות שוליים

בני ברק
קטגוריה:בני ברק
רונן לוי

**רונן לוי (מעוז)** (נולד ב-1974) הוא דיפלומט ישראלי, כיהן כמנכ"ל משרד החוץ. קודם לכן כיהן במערכת הביטחון הישראלית, בתפקידי פיקוד בשירות הביטחון הכללי וכראש אגף למזה"ת, אפריקה וקש"מ (קשרים מיוחדים) במטה לביטחון לאומי.

## ביוגרפיה
לוי גדל במושב בדרום ישראל. הוא שירת כעשרים שנה בשירות הביטחון הכללי, לאורך שירותו פעל תחת הכינוי "מעוז". הוא שימש רכז שטח ומפעיל סוכנים ברצועת עזה, בנגב וגם בפעילות מחוץ לגבולות ישראל. ב-2015 מונה לראש חטיבת שטח עזה במרחב דרום של השירות. הוא הוביל את עבודת הצוות הממשלתי המיוחד למניעת ההתחמשות המחודשת של חמאס, אחרי מבצע צוק איתן.

ב-2017 הושאל מהשב"כ ומונה לראש אגף למזה"ת, אפריקה וקש"מ (קשרים מיוחדים) במטה לביטחון לאומי. בתפקיד זה הוביל את המגעים לקראת הסכמי אברהם וליצירת קשרים דיפלומטיים עם צ'אד, מרוקו וסודאן, שתי האחרונות אף הצטרפו בעקבות זאת להסכמים. במקביל, הוא קידם את החיזור של ישראל אחר קטר, כדי שזו תעביר כסף לרצועת עזה - למרות שבישראל ידעו שחלק מהכסף מגיע לחמאס. הוא פרש מתפקידו במאי 2021.

בינואר 2023 מונה למנכ"ל משרד החוץ על ידי השר המכהן אלי כהן. בינואר 2024 התפטר מתפקידו בעקבות הרוטציה של כהן והשר ישראל כץ. באוקטובר 2025 נחקר באזהרה בפרשת הדרכונים הדיפלומטיים, שבה על-פי החשד הורה לוי בהנחיית שר החוץ כהן להנפיק דרכונים דיפלומטיים לאנשים שלא היו זכאים להם, בהם חברי ליכוד ויאיר נתניהו.

לוי בוגר תואר ראשון במדעי ההתנהגות, ניהול עסקים וכלכלה מאוניברסיטת בן-גוריון, ובעל תואר שני במנהל עסקים מהמרכז האקדמי פרס.

## קישורים חיצוניים

* 
* 
* 
* 

## הערות שוליים

קטגוריה:אנשי השב"כ
קטגוריה:סגל המטה לביטחון לאומי
קטגוריה:מנכ"לי משרד החוץ
קטגוריה:בוגרי אוניברסיטת בן-גוריון בנגב
קטגוריה:בוגרי המרכז האקדמי פרס
קטגוריה:אנשי המושב
קטגוריה:ישראלים שנולדו ב-1974
בת' ברודריק

**בת' ברודריק** (באנגלית: **Beth Broderick**; נולדה ב-24 בפברואר 1959) היא שחקנית אמריקאית.

## ביוגרפיה
ברודריק נולדה בקנטקי וגדלה בהנטינגטון ביץ' שבקליפורניה ולה שתי אחיות, כבר מילדותה התעניינה בתיאטרון, לאחר סיום התיכון החלה ללמוד באקדמיה לאמנות הבמה בפסדינה, ב-1988 שיחקה תפקיד קטן בסרט ההתבגרות "Stealing Home".

היא ביצעה תפקידי אורח במספר סדרות טלוויזיה, מ-1994 ועד 1995 שיחקה את אחד התפקידים הראשיים בקומדיית המצבים "The 5 Mrs. Buchanans", בסדרה "סברינה המכשפה הצעירה" גילמה את זלדה, דודתה של סברינה. היא גילמה במספר פרקים של "אבודים" את אמה של קייט אוסטן (אוונג'לין לילי), ב-2010 שיחקה בסרט הטלוויזיה של ABC "נקמת השושבינות".

היא הייתה במערכת יחסים עם הבמאי בריאן דה פלמה, היא נשואה בשנית. היא מתגוררת באוסטין שבטקסס ולקחה חלק במספר הפקות תיאטרון מקומיות בעיר.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1959
רוזנות פפאלץ-זולצבאך

**רוזנות פפאלץ-זולצבאך** (בגרמנית: **Pfalz-Sulzbach**) היה שמם של שתי מדינות נפרדות של האימפריה הרומית הקדושה הממוקמות באמברג-זולצבאך המודרנית, בוואריה, גרמניה, אשר נשלטו על ידי ענף של בית ויטלסבאך.

## פפאלץ-זולצבאך (1569–1604)
פפאלץ-זולצבאך הופרדה מפפאלץ-צווייבריקן עם מותו של וולפגנג, רוזן פפאלץ-צווייבריקן ב-1569. צוואתו קבעה שפפאלץ-זולצבאך תופרד מפפאלץ-צווייבריקן ותישלט על ידי בנו הצעיר אוטו היינריך. אוטו היינריך נפטר בשנת 1604 ללא יורשים, ובעקבות כך פפאלץ-זולצבאך נמסרה לפפאלץ-נויבורג.

## פפאלץ-זולצבאך (1614–1742)
בשנת 1614 הופרדה פפאלץ-זולצבאך מפפאלץ-נויבורג לאחר מותו של הרוזן פיליפ לודוויג עבור בנו אוגוסט. היא כללה שני אזורים לא רציפים המופרדים על ידי נסיכות הבוחר מבוואריה. היא גבלה במערב בשטח העיר הקיסרית נירנברג ובמזרח עם ממלכת בוהמיה.

יורשו של אוגוסט, כריסטיאן אוגוסט, היה שליט סובלני שאפשר לנתיניו לבחור את העדתם הדתית, הציג את הסימולטנאום, אפשר ליהודים לחיות בזולצבאך ב-1666, והקים תעשיית דפוס חשובה. התברר בתקופת שלטונו של ממשיכי דרכו שפפאלץ-זולצבאך אמורה לרשת את נסיכות הבוחר מפפאלץ לאחר מותו של קרל השלישי פיליפ, אך זה התרחש לבסוף רק ב-1742 עבור קרל תאודור.

ממוזער| טירת זולצבאך

## קישורים חיצוניים

קטגוריה:בית ויטלסבאך
פפאלץ-זולצבאך
היבשה התחתית (קולומביה הבריטית)

**היבשת התחתית** (באנגלית: **Lower Mainland**) הוא שם נפוץ לאזור המטרופולין של העיר ונקובר הממוקם במחוז קולומביה הבריטית שבקנדה. המחוז משתרע על פני 36,303 קמ"ר.

נכון לשנת 2011, חיו באזור היבשה התחתית 2,590,921 תושבים (59% מכלל אוכלוסיית קולומביה הבריטית). 16 מתוך 30 המחוזות המאוכלסים ביותר של קולומביה הבריטית ממוקמים באזור יבשת התחתית.

## קישורים חיצוניים

## הערות שוליים

קטגוריה:קנדה: גאוגרפיה
יחסי כורדיסטן הסורית – צרפת

**יחסי כורדיסטן הסורית–צרפת** הם היחסים הדו-צדדיים בין כורדיסטן הסורית (נקראת גם רוז'אבה) ובין הרפובליקה הצרפתית החמישית. מאז מאי 2016, לרוז'אבה יש משרד נציגותי בפריז. לשתי האומות יחסים ידידותיים, כאשר צרפת שלחה ושולחת סיוע צבאי ואזרחי לכורדיסטן הסורית.

## היסטוריה
בפברואר 2015, נשיא צרפת פרנסואה הולנד נפגש עם סגן-יו"ר המפלגה הדמוקרטית המאוחדת בסוריה (PYDׂׂ) ועם מפקדת יחידות ההגנה של הנשים בארמון האליזה בפריז. במהלך הפגישה, נציגים כורדים ביקשו מצרפת לציוד ולכלי נשק, כדי להביס את המדינה האסלאמית במלחמתם נגדם. פרנסואה הביע תמיכה בכורדים וברוז'אבה. ביוני 2016, בזמן מבצע מנבג', פקיד מפיקוד המבצעים המיוחדים של צרפת הודיע כי:

באוגוסט של אותה שנה, משלחת צרפתית חתמה על הסכם עם הממשלה הכורדית על פתיחת מרכז תרבותי בצרפתית ובכורדית, כדי להביא את הקהילות והתרבויות של שתי המדינות ביחד. במאי 2017, הולנד קיבל את יו"ר ה-PYD, סאלח מוסלם מוחמד, ושוחח איתו על המצב בסוריה. ב-29 במרץ 2018, עמנואל מקרון הורה על שליחת חיילים צרפתים למנבג' בסוריה, כדי לסייע למיליציות הכורדיות של היחידות להגנת העם, שניסו למנוע את פלישת טורקיה לעיר, מה שהשפיע לרעה על יחסי טורקיה–צרפת.

## ראו גם
* יחסי החוץ של צרפת
* יחסי סוריה–צרפת

## הערות שוליים

קטגוריה:ערכים ללא קטגוריות פיזיות - יחסי חוץ
טיסה 691 של יטי איירליינס

**טיסה 691 של יטי איירליינס** (YT691/NYT691) יצאה ב-15 בינואר 2023 מנמל התעופה הבין-לאומי טריבהוואן בקטמנדו, בירת נפאל, לנמל התעופה הבין-לאומי של פוקהרה, גם היא בנפאל, אך לא הגיעה ליעדה. מטוס ה-ATR 72-500 שפעל בטיסה זו התרסק על גדת נהר סטי גנדקי בזמן הנחיתה בפוקהרה.. הטיסה נשאה 72 אנשים: 68 נוסעים, כולל 15 אזרחים זרים, וארבעה אנשי צוות.בתאונה מצאו את מותם לפחות 68 בני אדם. זוהי ההתרסקות האווירית החמורה ביותר בנפאל מאז 1992 והגרועה ביותר שבה מעורב ה-ATR 72.

## המטוס
כלי הטיס שהיה מעורב בהתרסקות היה ATR 72-500 בן 15 שנים, שמספרו הסידורי 754 ומספר הרישום שלו 9N-ANC. הוא נמסר לראשונה לקינגפישר איירליינס כ-VT-KAJ ב-2007. ב-2013 הוא הועבר לנוק אייר כ-HS-DRD וב-2019 נמסר ליטי איירליינס.

## התאונה
פוקהרה היא יעד תיירותי מרכזי והעיר השנייה בגודלה בנפאל. הטיסה המריאה מקטמנדו בשעה 10:33 בבוקר שעון מקומי. המטוס התרסק על גדת נהר הסטי לפני הנחיתה. סרטון שצולם זמן קצר לפני ההתרסקות הראה את המטוס נוטה בצורה חמורה שמאלה לפני שהתרסק. מנתוני הקופסה השחורה במטוס הסיקו החוקרים שמעט לפני הנחיתה, בשעה 10:56 בבוקר, דקות ספורות לפני הנחיתה, טייס המשנה הורה לקברניט המטוס: "מדפים ("פלפס") ל-30", כלומר ל-30 מעלות לקראת הכנה לנחיתה. הקברניט טעה ומשך בשוגג את המצערת האחראית על היפוך הדחף, מה שפגע מיד בעילוי המטוס. מעט אחר כך הבחין טייס המשנה שהמטוס מאבד כח ודחף את המצערת לכח מלא, מה שבפועל רק החריף את התנגדות הדחף לכיוון הטיסה. המטוס הזדקר מיד והתרסק.

על הסיפון היו שישים ושמונה נוסעים וארבעה אנשי צוות נפאלים. הנוסעים כללו 53 נפאלים, 5 הודים, 4 רוסים, 2 דרום קוריאנים, ארגנטינאי, אוסטרלי, צרפתי ואירי. בין הנוסעים היו שני תינוקות.

התאונה גרמה למותם של לפחות 68 בני אדם והייתה ההתרסקות האווירית החמורה ביותר בנפאל מאז התרסקות טיסה 268 של פקיסטן אינטרנשיונל איירליינס  ב-1992.

נמל התעופה נסגר בזמן שהרשויות פתחו במבצע חילוץ.

ממשלת נפאל זימנה ישיבת חירום של הקבינט בעקבות ההתרסקות.

## קישורים חיצוניים

* 

## הערות שוליים

קטגוריה:התרסקות כלי טיס לתוך גוף מים
קטגוריה:נפאל: תעופה
קטגוריה:תקריות ואסונות תעופה בנפאל
קטגוריה:תקריות ואסונות תעופה ב-2023
קטגוריה:2023 באסיה
אוטו היינריך, רוזן פפאלץ-זולצבאך

**אוטו היינריך, רוזן פפאלץ-זולצבאך** (בגרמנית: **Otto Heinrich von Pfalz-Sulzbach**; 22 ביולי 1556 – 29 באוגוסט 1604) היה רוזן פפאלץ-זולצבאך מ-1569 עד 1604.

## ביוגרפיה
אוטו היינריך נולד באמברג ב-22 ביולי 1556 כאחד מחמשת בניו של וולפגנג, רוזן פפאלץ-צווייבריקן. לאחר מות אביו בשנת 1569, אדמותיו חולקו בין אוטו היינריך לבין ארבעת אחיו – אוטו היינריך קיבל את השטח סביב זולצבאך-רוזנברג. אוטו היינריך מת בזולצבאך ב-29 באוגוסט 1604 ונקבר בלאוינגן. ללא בנים ששרדו, ירש את פפאלץ-זולצבאך אחיו פיליפ לודוויג מפפאלץ-נויבורג.

## משפחתו
אוטו היינריך התחתן ב-25 בנובמבר 1582 עם דורותיאה מריה מווירטמברג, בתו של כריסטוף, דוכס וירטמברג, ונולדו להם הילדים הבאים:
* לודוויג (6 בינואר (1584–12 במרץ 1584)
* אנה אליזבת (19 בינואר 1585–18 באפריל 1585)
* גאורג פרידריך (15 במרץ 1587–25 באפריל 1587)
* דורותיאה סופיה (10 במרץ 1588–24 בספטמבר 1607)
* סבינה (25 בפברואר 1589–1 בספטמבר 1645), התחתנה ב-1625 עם הברון גאורג פון ורטנברג.
* אוטו ג'ורג' (9 באפריל 1590–20 במאי 1590)
* סוזנה (6 ביוני 1591–21 בפברואר 1661), התחתנה בשנת 1613 עם גאורג יוהאן השני, רוזן פפאלץ-לוצלשטיין-גוטנברג.
* מריה אליזבת (5 באפריל 1593–23 בפברואר 1594)
* אנה זיבילה (10 במאי 1594–10 בדצמבר 1594)
* אנה סופיה (6 בדצמבר 1595–21 באפריל 1596)
* מגדלנה סבינה (6 בדצמבר 1595–18 בפברואר 1596)
* דורותיאה אורסולה (2 בספטמבר 1597–25 במרץ 1598)
* פרידריך כריסטיאן (19 בינואר 1600–25 במרץ 1600)

## אילן יוחסין

## קישורים חיצוניים

קטגוריה:בית ויטלסבאך
קטגוריה:ילידי 1556
קטגוריה:נפטרים ב-1604
סטוקברידג' (אדינבורו)

**סטוקברידג**' (באנגלית: **Stockbridge**) הוא פרוור של העיר אדינבורו, בירת סקוטלנד.

הפרוור ממוקם צפונית למרכז העיר, לצד שכונת העיר החדשה של אדינבורו ושכונת קומלי באנק.

במקור, סטוקברידג' היה כפר קטן ומרוחק. סטוקברידג' סופחה לתחומי העיר אדינבורו במהלך המאה ה-19. 

## קישורים חיצוניים

קטגוריה:אדינבורו